
» . S.  1. 

Antequam  perspiralionem  cutaneam  ipsam  perscru- 
tandam adgredior,  paucis  verbis  de  organo  monebo 
cujus  superficies  magna  hac  secretione  fungitur. 
Hocce  organon,  cutis,  totam  corporis  superficiem 
tegit,  et  quasi  a rebus  externis  claudit;  nec  super- 
ficiei internae  omnino  deest,  licet  valde  mutatum. 
Diversis  laminis  constituitur,  scilicet:  corio,  rete  Mal- 
pighii  et  epidermide.  Epidermis  structuram  subpel- 
lucidam,  corneam  exhibet  atque  nulla  sensibilitate 
praedita  est,  variis  locis  varia  crassitudine  gaudet, 
quoniam  frictione  et  compressione  crassior  fit.  ISa- 
iura  ejus  anorganica  esse  videtur  cum  nec  vasa  nec 
nervos  habeat.  Ubicunque  crines  ex  ea  oriuntur 
atque  folliculis  sebaceis  stipata  est,  pori  !),  sic  dicti, 
inveniuntur  qui  infundibuli  formam  prae  se  ferunt. 
Altera  lamina,  rete  Malpighii  tum  finibus  vasorum 
a corio  ortorum  tum  muco  constituitur.  Deinde 


*)  Quamvis  illa  materia  exhalata  canaliculis  non  opus  ha- 
bere sed  cutem  dynamice  et  simul  hygroscopice  agere  credo,  ta- 
men verbo  poris  utar  ut  notionem  vulgarem  sequar,  atque  llljs 
loca  designem  quae  exspiranda  secernunt.  Foramina  autem  cum 
arteriis  vasisque  secernentibus  cohaerentia,  quae  saepius  quoque 
pori  audiunt  oxistere  non  credo. 

■ corium,  membrana  satis  crassa  atque  ductilis,  e tela 

■ cellulosa  constipata  formatum,  atque  versus  superfi- 
ciem interiorem  cum  tunica  adiposa  conjunctum  est. 
ilnnumerabilia  vasa  serosa  et  sanguinea  multique 
'nervi,  qui  papillas  formant,  in  eo  inveniuntur;  fo- 
liculi  sebacei  ab  eo  originem  ducunt  atque  parvo 
<ore  in  superficie  externa  aperiuntur,  quam  mollem 
reddunt. 

§•2. 

Hoc  involucrum  corporis  humani,  in  conditione 
'sana,  materies  aeriformes  et  aquosas  secernit,  quas 
ihalitus  a rebus  frigidis  politis  condensatus  nobis  ad 
•oculos  demonstrat.  Haec  exhalatio  vario  modo  fit, 
aut  cerni  viderique  non  potest  aut  satis  bene  in 
conspectum  venit.  Alterum  genus,  perspiratio  in- 
sensilis, halitum  gasiformem,  quem  tantum  accurata 
•disquisitione  ponderis  nostri  quodammodo  sentire 
ipossumus,  constituit,  alterum,  sudor,  in  dies  obser- 
vari potest,  secretione  laticum  aquosorum  fungens, 
quae  quoque  motu  ac  nisu  augetur.  Illa  in  condi- 
tione sana  semper  procedat  necesse  est,  hic  autem 
tantum  calore  aut  labore  nimio  producitur.  Prae- 
terea inter  utrumque  nulla  differentia  interesse  vi- 
detur nisi  forma  ita  ut  sudor  quasi  perspiratio  in- 
sensilis crassior  et  auctior  sit.  Quindecim  guttulas 
perspicabilis  halitus  in  unam  sudoris  guttam  con- 
fluere Cei.  Leeuivenhoeckius  vidit. 

„ Invisibilis  perspiratio  fit  visibilis  quando  mo- 
„tus  major  est  Sudor  ex  paucioribus  ostiis  di- 
latatis, perspiratio  ex  pluribus 


’)  Caltn,  meihod.  med.  L.  1H. 
3)  Ludwig,  Phj,.  u l(jj. 

§.  3. 

Partes  consliluentes  materiem  perspirabilem  huc- 
usque haud  satis  definitae  enumerari  possunt,  quam- 
quam carbonicum,  hydrogenium  atque  azoticum 
elementum  ei  inesse  suspicandum  est.  Interdum  in 
aegrotis  aicalinam  naturam  sudor  tenere  videtur, 
sanorum  expiratio  semper  acida  est  *).  Odor  pe- 
culiaris saepe  ab  ingestis  pendet,  nec  constat  illam 
materiem  tali  modo  qualem  excretam  observamus 
jam  in  secretione  mixtam  esse.  Mihi  quidem  vc- 
rosimillimum  videtur  eam  jam  oxygenio  atmosphae- 
rae  dissolutam  et  mutatam  esse.  Pars  constitutiva 
principalis  aqua  est,  cui  accedit  acidum  carboni- 
cum; praevalent  illae  materiae  invicem  secundum 
aetatem,  sexum,  vitae  genus  e.  a.  Cei.  Thenard  mul- 
tum aquae,  paulum  acidi  acetici,  kali  et  natri  mu- 
riatici, minimum  salis  phosphorici  atque  oxydi  fer- 
rei vestigiumque  substantiae  animalis  ei  inesse  cen- 
set. Cei.  Berzelius  haud  illi  sed  Schedio  adsenlit, 
illud  acidum  esse  lacteum  non  accticum.  Praeterea 
cutis  etiam  materiam  adiposam  secernit.  Quantum 
vero  illae  substantiae  dillcrant  inde  intelligi  potest 
quod  Cei.  Berthollet  in  sudore  infantium,  helmin- 
thiasi affectorum,  acidum  phosphorieum  librum  in- 
venerit. Cei.  J urine  cutem  eo  majorem  copiam  car- 
bonici  amovere  docet  quo  fortior  atque  validior 
homo  sit;  parvam  tantum  copiam  6eccrncrc  indivi- 
duum quietum  frigens  seu  febris  rigore  concussum 
aut  ad  majorem  aetatem  provectum.  Variam  quo- 
que naturam  sudor  exhibet  in  singulis  gentibus  aut 
individuis,  quod  inprimis  c differentia,  quam  inde 


')  Rauchcs  Bcobachtungen. 


11 


nationes  barbarae  praecipue  Indianicae  ducunt,  con- 
stat, quae  solo  odore  etiam  cognoscunt  num  adsit 
hominis  vel  animalis  vestigium.  Ingestorum  diffe- 
rentia vel  maxime  exhalationis  naturam  commutat 
e.  g.  illam  ceparum,  alii  aut  praesertim  asae  foeti- 
dae notam  sibi  vindicare  ipse  expertus  sum.  Etiam 
opium  atque  alimenta  acida  naturam  suam  sudori 
tribuere  dicunt.  Peculiaris  perspirationis  natura  se- 
cundum varias  corporis  regiones,  e.  g.  in  pedibus, 
genitalibus,  sub  axillis,  ab  ejus  dissolutione  aut  mix- 
tione cum  cutis  sebo  pendet  j tum  ibi  materiae  acres 
quoque  uberius  secerni  videntur  propter  frequentio- 
rem  frictionem  ac  inde  proficiscentem  stimulum. 
Foctor  diffusus  a regione  costarum  sane  conditione 
quadam  morbosa  oriri  videtur. 

§•  4. 

Experimentis  quamquam  frequenter  et  accurate 
institutis  nondum  definitum  pondus  materiae  exha- 
landae erui  potuit.  Gravissima  de  hac  re  nos  do- 
cuit Sanclorius  qui  per  triginta  annos  in  dies  studio 
indefesso  atque  diligentia  maxima  hanc  rem  per- 
scrutatus est.  Cibos  et  potum  atque  sese  ipsum  pe- 
pendit iteratis  vicibus  nec  tamen  summam  assecu- 
tus est,  quoniam  resorbtionem  cutis,  expirationem 
pulmonum,  sputa  sordesque  haud  spectavit. 

Experimentorum  a Sanrtorio,  Keil , Robinson  et 
aliis  institutorum  quae  Illustr.  UaUer  «)  notavit,  dif- 
ferentia sine  dubio  a virorum  temporumque  varie- 
tate pendet.  Cei.  CruiLihank  experimentis,  in  ipso 
corpoie  institutis,  invenit  sc  omni  hora  perspira- 
tionc  cutanea  uncias  tres  et  drachmas  sex,  itaque 


‘>  »■  c.  T.  v «<i. 

nycthemcra  libras  septem  et  drachmas  sex  amittere. 
Cei.  Lavoisicr  et  Seguin  adultum  omni  nycthemera 
uncias  quadraginta  quinque  (ponderis  gallici)  secer- 
nere putant,  quarum  partem  unam  exspirationi  pul- 
monum partes  duas  exhalationi  cutaneae  attribuunt. 

Seguin  sese  sacco,  solutione  gummi  arabici  illito, 
clausit,  linteo  cerato  super  capite  colligato,  cujus 
apertura  ori  ope  terebinthinae  et  picis  agglutinata 
erat.  Copiam  exspirationis  libere  in  aerem  ejectae 
accurate  aestimare  potuit,  si  sub  fine  experimenti 
justum  examen  sui  ipsius  ponderis  simul  cum  in- 
volucris instituerit.  Sacci  pondere  postea  detracto 
copiam  totam  materiae  exhalatae  satis  accurate  de- 
finire potuit.  Alimentorum  omnium  naturae  com- 
modorum aliarumque  causarum  in  illam  functio- 
nem agentium  exactam  rationem  habuit.  Inde  Cei. 
Laooisier  et  Seguin  hanc  summam  concluserunt  *). 

1)  Maximum  pondus  perspirationis  cutaneae,  ex- 
halatione pulmonum  adjecta  pondus  32  grano- 
rum pro  sexagesima  horae  parte  aequare,  pro 
hora  uncias  5,  gros  2,  grana  48,  pro  nycthe- 
mera  libras  5. 

2)  Minimum  libramenti  damnum  pro  sexagesima 
horae  parte  grana  12  itaque  libram  1,  uncias  2, 
gros  4 pro  nycthemcra  aequat. 

3)  Inter  digestionem  jactura  illa  ab  exhalatione 
profecta,  minima  est. 

4)  Post  ipsam  coenam  perspiratio  est  maxima. 

5)  Medium  jacturae  ab  illa  lunctione  productae 
grana  18  pro  sexagesima  horae  parte  aequat,  quo- 
rum 11  cuti  7 pulmonibus  adtribuantur  oportet. 


*)  Annale»  de  Cliiroie.  Tom  90.  p.  14. 

6)  Exhalatio  sola  cutanea  propter  coenam  variat. 

7)  Pondus  ejusdem  individui  post  nycthcineram 
haud  amplius  variat  nec  secundum  ingestorum 
copiam,  nec  secundum  varietates  atmosphaerae ; 
sed  omnino  priori  diei  respondet,  nisi  indivi- 
duum a norma  vitae  sueta  multum  recedit  aut 
inter  adolescendae  annos  increscit 

Varia  omnium  illorum  calculorum  ratio  mihi 
inde  pendere  videtur,  quod  nimquam  omnes  con- 
ditiones, sub  quibus  instituti  sunt,  pariter  se  habere 
potuerint. 

Cruiks/iank  e.  gr.  si  per  aliquot  horas  in  aere 
libero  incessit  fere  sesqui  pondus  amisit,  ac  si  quiete 
se  gessit. 

§.  5. 

Ouam  ob  rem  in  ejusmodi  experimentis  insti- 
tuendis omnium  effectuum  qui  perspirationem  au- 
gent vel  minuunt  praecipue  ratio  habenda  est;  au- 
getur omnibus  rebus  calidis  et  calefacientibus,  quia 
illis  sanguinis  circulatio  acceleratur.  Deinde  ejus 
copia  increscit  majore  liquorum  ingestorum  multi- 
tudine; nec  minus  exhalatio  multiplicatur  laxa  cute 
atque  vasis  exspirantibus  debilibus.  Etiam  motus 
muscularis  hic  non  omnino  omittendus  est,  cum  ca- 
lorem producat  atque  consumtione  materiae  organi- 
cae augenda  exspirationem  promoveat.  Cei.  Home, 
«olis  radiis  inter  ambulacrum  expositus,  per  unam 
‘oram  tali  modo  uncias  6 amisit.  Clar.  Rye  inter 
potionem  matutinam  uncias  29  atque  inter  ambu- 
stionem horarum  trium  uncias  23.  Frigus  hibernum 
>aud  omn.no  exhalationem  minuit,  quoniam  cutem 
r<  at  atque  consumtioncm  materiae  organicae  au- 
8 > ut  illa  formanda  calor  quoque  animalis  increscat. 

In  universum  sane  temperies  aestatis  multo  magis 
congruit  halitus  excretioni  accelerandae  quoniam 
sanguinis  alfluxus  in  peripheriam  corporis,  et  hac 
ex  causa,  hujus  actio  frequentior  redditur;  cui 
etiam  respondent  observationes  virorum  Celeb. 
Rye , Keil J)  etc.,  qui  aestate  diebus  9^  libras  27, 
hyeme  diebus  27  libras  26  secretas  invenerunt.  Se- 
cundum Sanctorii  praecepta  perspiratio  inter  som- 
num acceleratur.  Hyeme  ergo,  quando  aer  frigi- 
dus perspirationem  minuit,  longior  in  lecto  mora 
requiritur,  ut  perspires  quantum  satis  sit,  ita  docet 
Rye. 

Verum  non  omnes  auctores  consentiunt  v.  c. 
Linings  qui  cum  Dodarto , de  Gorter  et  Robinson  illam 
minoris  aestimat. 

§.  6. 

Conditione  illis  contraria  qualis  est  frigus,  quies; 
vita  inerte,  spasmo  peripherico  halitus  secreti  copia 
imminuitur. 

Clar.  Keil  contendit,  in  frigore  et  quiete  perspi- 
rationem unius  horae  vix  semiunciam  aequare. 
Aere  humido,  inter  quem  etiam  minore  copia  ves- 
cimur, tunc  etiam  celeri  actione  frigoris  in  corpus 
calelactum,  qua  vasa  cutis  spasmodice  clauduntur 
illius  multitudo  etiam  decrescit.  Adeo  vasa  mate- 
riem resorbere  atque  tubo  intestinorum  organisque 
uropoeticis,.  quae  cum  cute  antagonismum  habent, 
advehere  videntur.  Semper  etiam  illorum  func- 
tione aupta  perspiratio  decrescit  et  vice  versa,  Cu- 


1 ) Uallcr  1.  c. 

fis  rara  alvus  densa  contendit  Hippocrates.  Secun- 
dum Sanctorius  alvi  fluxus  perspirationem  minuit. 

htiam  cutis  densa  atque  dura  minus  et  lentius 
• fungitur  quam  mollis  et  laxa. 

§•  7. 

Utilitas  exhalationis  cutaneae  ab  aliis  sane  ma- 
jf oris , ab  aliis  minoris  justo  aestimata  est;  gravis- 
simam eam  censuerunt  AsclepUulcs,  Galenus,  Sancto - 
t tonus  aliique,  quorum  ultimus  nempe  dicit,  hunc 
rprocessum  haudquaquam  impeditum  maximum  bo- 
mao  valetudinis  signum  esse,  neminemque  aegri- 
ttudini  corripi  posse,  qui  libere  perspiret.  Secun- 
dum ejus  sententiam  integra  valetudo  conservatur, 
quando  corpus  absque  sensibili  evacuatione  ad  idem 
;pondus  rediit  (nempe  quando  perspiratio  maxi- 
>mam  partem  ciborum  difflat).  Stabilissima  corpora 
sunt  quibus  intra  aliquot  annos  pondus  non  mu- 
tatur, et  male  habent  quibus  est  variabile ; fluxile 
corpus  est,  quando  perspiratio  saepe  interrumpitur 
't  reparatur,  ante  morbum  omnem  perspiratio  tur- 
batur, indeque  prima  morbi  semina  dignoscuntur; 
'a  diminuta  corpus  deficit,  et  totum  corpus  quando 
ion  perspiret  laborat  et  quaeque  pars. 

Hippocrates  bene  exhalantes  debiliores  censet 
verum  cos  meliore  valitudinc  frui  atque  celerius  fa- 
' .usque  convalescere  putat.  Alii  contra  monent 
functione*  a gentibus  quibusdam  institutas  atque 
ulturam  cutis  neglectam  majus  damnum  inferre 
'pus  esse;  nec  homines,  qui  antea  majorem  aut  mi- 
jorem  copiam  porspiraverunt,  meliore  conditione 
T'1:  S‘  PersPirat,'°  duplo  vel  tertio  major 
afd  pnore,n  slaf«ni  reducta  est.  Abusum 
'n  ncllonura  atque  detrimentum  malae  cu- 

rae  hujus  organi  tum  consuetudo  tum  saepissime 
quoque  conditiones  externae  v.  c.  coeli  natura,  vi- 
tae genus  faciliora  reddunt  eorumque  damnum  im- 
minuunt. Maximam  quoque  perspirationis  utilita- 
tem in  servanda  temperie  aequa  pono,  quoniam 
ejus  tantum  ope  coeli  et  tempestatis  vicissitudines 
homo  ferre  propriumque  calorem  sibi  vindicare 
potest.  Deinde  multum  exhalatio  cutanea  ad  rite 
formandum  solidum  vivum  conferre  credo,  quippe 
ab  arteriis  materia  illi  formando  advehitur  atque 
omnia  quae  inter  illum  processum  amovenda  et  se- 
cernenda occurrunt  vasis  lymphaticis  traduntur, 
quae  perspiratione  aut  urina  ea  excernunt.  Unde 
constat  mixtionem  et  compagem  partium  facillime 
vitiis  affici,  simulae  organi  colatorii  functio  laeda- 
tur. Ideo  quoque  in  morbis  qui  crasin  aut  struc- 
turam succorum  et  organorum  corrumpunt  mate- 
ries noxiae  cute  aut  renibus  plerumque  amoventur. 
Quod  vero  minus  ad  sanguinem  purgandum,  quam 
ad  solidum  vivum  ipsum  reproducendum  et  for- 
mandum pertinet  cum  illi  potius  hepar  et  mem- 
branae mucosae,  ut  colatoria  data  sint,  quae  venis 
sanguinis  maximam  copiam  atque  diutius  retinen- 
tibus scatent,  itaque  huic  functioni  magis  con-  i 
veniunt. 

§.'  8. 

Paucis  verbis  hic  de  alia  functione  cutis  men-  J 
tionem  faciam,  scilicet  de  ejus  resorbtione.  Quam-  j 
quam  illa  sensu  stricto  haud  meam  rem  spectare  J 
videtur,  tamen  eam  huc  affero  quoniam  gravissima 
atque  multis  dubia  est.  Mihi  haud  levibus  argu- 
mentis demonstrata  esse  videtur,  e.  g.  efficacitate 
infrictionum  mercurialium , jodinae,  plumbi  alio- 
rum- 

irumque  metallorum  actione  tam  facile  noxia  quam* 
«quam  soli  superficiei  externae  admoventur.  Sitis 
(etiam  balneis  imminuta,  atque  pondus  iis  auctum 
irneae  opinioni  adsentiunt.  Haud  aliter  efficacitas 
(remediorum  externorum  roborantium  aliorumque 
(quae  inprimis  in  atrophia  infantium  adhibentur 
dntelligi  potest.  Etiain  coquos  jam  solis  vaporibus 
(ciborum  multum  nutrimenti  accipere  et  quamquam 
j parce  edentes  tamen  mole  corporis  bene  aucta 
^gaudere  observamus.  Vestes  aut  lectum  terebinlhi- 
ina  contaminata  urinae  hujus  odorem  contribuunt. 
SEx  aere  humido  cutis  tot  resorbet,  ut  inde  pondus 
• augeatur,  quamvis  exspirationem  huic  etiam  con- 
I ferre  verisimile  sit.  Cclcb.  De  Gorter^  nocturnam 
(inhalationem  ad  2 — 4 — 6 uncias  aestimat.  In 
.al!re  humido  Jamaicensi  perpetuo  sudatur,  neque 
>eo  minus  mingitur,  neque  multum  bibunt  homines, 
equi  vero  et  boves  parum  et  raro2). 

§*  9. 

Haec,  ut  credo,  gravissima  de  perspiratione 
cutanea  sulficiant,  itaque  sudorem  ejusque  vitia  ad- 
gredior,  quem  alii 3)  eundem  cum  materia  perspi 
rationis  insensilis  alii4)  differentem  contendunt. 
Secundum  Cole  diversa  est  hactenus  materies,  quod 
•a  perspiratione  omne  genus  olei  cutanei  sebique 
Ul,sit:  9u°d  perspiratio  neque  flava  neque  oleosa 
neque  viscida  sit:  quod  sit  fluidi  tenuioris  ct  aquosi 


De  insensib  perspir.  p.  244. 

“)  iraas.  p.  27.  Lig<„,  barbad.  p 2*. 

) Ihylc,  p.  283.  Steker,  med.  jtatist.  n.  18. 
) We  ca.  ,pi|t.|>s  p 7(,  Jqq> 


1 


16 


magis;  quoti  cx  ipso  naturae  consilio  perpetim  *) 
exhalet,  sudor  vero  sit  morbi  genus.  Cui  vero  so- 
lummodo, si  de  nimio  continuo  atque  a materie 
perspirabili  discedente  sudore  sermo  est,  adsenlio; 
nam  modicum  benignum  haud  continuum  sudorem 
in  plerisque  hominibus  qui  optima  valitudine  gau- 
dent observamus.  Sane  interdum  etiam  cxcretiones 
praeternalurales  consuetudinis  causa  corpori  opus 
sunt  ita  ut  iis  suppressis  in  morbum  incidat  ; eorum 
natura  autem  cum  sudore  convenire  nequit,  cum 
hic  regula,  ille  exceptio  regulae  sit.  Quamquam 
autem  res  ita  se  habet,  haud  nego  sudores  existere 
periodicos  aut  continuos  quibus  individua  pro  sua 
valitudine  bona  relativa  opus  habeant,  quales  sunt 
post  coenam  aut  in  pedibus  exorti.  Pariter  homi- 
nes inveniuntur  qui  parce  et  rarissime  sudant,  etiam 
stimulis  excitati,  qui  aliis  sudorem  provocant,  nec 
tamen  male  se  habent.  Cum  ejus  copia  haudqua- 
quam  satis  definita  sit,  nimiam  tantum  existimare 
possumus,  si  corpori  quodammodo  detrimentum 
infert  aut  debilitat.  Quod  proxime  pendet  a stag- 
nationc  activa  vel  passiva  succorum  vel  a multitu- 
dine, expansione  seu  corruptione  eorum  atque  arete 
cum  energia  vitali  vasorum  cohaeret  plerumque  ni- 
mia irritatione  eorum  oritur. 


§• 


10. 


Ut  jam  progrediamur  ad  singula  primum  ob- 
venit suppressio  aut  imminutio  sudoris  quae  prae- 
sertim nocet  si  subitanea  est,  aut  sudorem  ob  con- 
suetudinem necessarium  exstinguit.  Quod  detri- 
mentum jam  tironi  tam  notum  est  ut  accuratius  ex- 


*)  Theophrastus  de  sudoribus. 

) ponere  superfluum  habeam.  Ii  autem  acerrime 
rrefutandi  mihi  videntur  qui  dicunt,  hanc  suppres- 
sionem praecipue,  vel  solummodo  mechanice  mor- 
jbos  aliorum  organorum  e.  g.  pulmonum  inteslino- 
trum  alioruinque  producere.  Etenim  credo  potius 
;ab  antagonismo  et  consensu  valido,  quem  in  variis 
organismi  partibus  existere  videmus,  quam  a ma- 
teria mechanice  transferenda  originem  ducere.  Sa- 
rtis constat  cutem  prae  eaeteris  egregiam  sympa- 
'thiam  et  antagonisrnum  cum  aliis  organis  habere 
*ejusque  excretiones  saepius  cuni  aliis  commutari, 
atque  vice  versa  ,). 

Suppressionis  causa  proxima  est  spasmus  peri- 
phericus, imprimis  a refrigerio  aut  quoque  anxie- 
ttate  aliisque  productus.  Interdum  imminuitur  ex- 
rhalatio  inorbis  aliorum  organorum,  qui  succorum 
fcopiain  imminuunt.  Egregia  eorum  exempla  prae- 
bent diabetes  mellitus,  diarrhoea  aliique. 

Allectiones  illa  exstincta  ortae,  hae  reperiuntur: 
IRheumatismus  qui  verbo  ipso  notionem  quam  de 
co  veteres  habuerunt  designat  aeque  ac  catarrhus, 
rarius  exstant  diarrhoea,  dysenteria,  animi  deli- 
quia, apoplexia,  paralysis,  exanthemata.  Hydrops 
potius  propter  morborum  concomitantium  naturam, 
'.quam  propter  sudorum  suppressorum  damnum  post 
exanthemata  acuta  observatur.  Sub  fluxu  haemor- 
rhoidum  et  mensium  gravissimae  affectiones  sudo- 
ribus suppressis  oriuntur. 

Singularis  quoque  illius  sudoris  species  in  pe- 
dibus saepissime  observanda  mentione  digna  vide- 
tui , quippe  quae  suppressae  maximum  detrimen- 


’)  Ordffc.  Dit*.  dc  cule  Lurnsn.  Lij...  1824.  §.  8 — 11. 

tum  inferunt.  Etenim  rcperiuntur  homines  quorum 
bonae  valitudini  omnino  necessarius  est  ita  ut 
ejus  exstinctio  reproductionem  organicam  corrum- 
pere videatur,  nam  pessimas  affectiones  praecipue 
nervorum  eam  sequi  videmus. 

Clar.  Lobcnstcin  iis  naturam  contagiosam  in- 
essc  expertus  est,  cum  usu  tibialium  et  calceorum 
illis  infectorum  hoc  malum  translatum  sit;  etiam 
hereditarium  esse  observavit.  In  dies  maximum 
detrimentum  a suppressione  perspirationis  pedum 
oriri  observamus,  nam  saepissime  homines,  pedi- 
bus frigore  et  humiditate  affectis  aegrescunt.  Pares 
affectiones  suppressionem  sudorum  axillarium  se- 
quuntur. Celeb.  Lentin*  *)  salubrem  naturam  eorum 
a foetore  pendere  putat  quippe  qui  naturam  noxiam 
materiae  iis  amotae  notet. 


§•  11. 

Jam  alteri  anomaliae  sudoris  spectandae  ani- 
mum adverto,  nempe:  inmodico  incremento.  Ad 
hoc  tantum  continuus,  quadam  ratione  organismo 
nocens,  nec  causa  externa  assidua  productus,  sudor 
pertinet.  Quod  genus  peculiari  morbosa  vegeta- 
tione exortum,  ephidrosis,  ydros,  sudor  morbosus 
aut  rectius  sudatio  morbosa  nominatur.  Sauvages 2) 
dicit  sudorem  respicere  fluidum,  cujus  ephidrosis 
esse  evacuatio;  ephidrosin  esse  ad  sudorem  quod 
diarrhoea  ad  faeces,  et  sudationem  ad  ephidrosin 
quod  dejectio  ad  diarrhoeam.  Ephidrosin  esse  su- 
dationem tum  quantitate  tum  qualitate  tura  intera- 


*)  Jlufelanirs  Journ.  ftd.  1. 

*)  L.  c.  p.  59S. 

ftestivitate,  notabilem  seu  morbosam  sudoris  eva- 
cuationem. 

£(pid(Mfft£  apud  Hippocratem  *)  tenuem  quen- 
dam  sudorem  ex  toto  corpore  exortum,  paucum  et 
inutilem  significat,  aut  eum,  qui  ex  superioribus 
[partibus  circa  frontem,  jugulum  ac  thoracem  ef- 
rfluit,  earumque  partium  gravitatem,  aut  reten tricis 
ifacultatis  imbecillitatem  indicat. 

Ideo  sudores  benignos,  criticos  illis  haud  adjicio, 

•qui  naturam  suam,  aequaliter  super  totum  corpus 
r effusi*)  satis  largi  haud  nimium  continentes,  suble- 
vandis aut  amovendis  omnibus  morbi  symptomatibus 
[probant.  Antequam  appareant  cutis  calida,  humida, 
mollis,  halans,  pulsus  magnus,  undosus,  mollis,  respi- 
cio paulum  anxia  facies  tumida  et  rubra  fit.  Versus 
mediam  noctem  aut  mane  oritur,  cutis  humida  et  ca- 
lida fit,  pulsus  regulares  et  molles  exsistunt,  aegrotus 
m universum  melius  se  habet,  atque  somno  pro- 
undo  et  quieto  recreatur.  Saepissime  hanc  crisin 
iraecipue  in  febribus  omnibusque  morbis  catarrho- 
<is  ct  rheumaticis  observari  constat;  quemcunque 
ebris  intermittentis  paroxysmum  sequitur  sudor 
juodammodo  criticus.  Singulare  criseos  genus  si- 
tit sudor  in  febre  elode  veterum  ct  in  febre  an- 
;iica  nostrum  quae  anno  1485  in  Britannia  primum 
observata  est.  F.pidemica  contagiosa  acutissima  fuit 
ebris  vasorum  cui  accessit  sudor  foetidus,  vehe- 
nentissimus,  vires  celeriter  exhauriens;  in  spatio 

'J  0econ«rnU  Itippoc.  auct.  Foitii i. 

*)  Voron  tudorern  criticum  in  juveni  febre  continua  af- 
3 ^'c  Uique  ad  20  protractum  observavit  «pii  di- 

k i.i  * '»  ri  l?fl1  UnlUfI1  *lur»ccUvit  ( \lurt/Hct . Traitc  pratique 
' 1 ">«ropi#ic  cic.  Paria,  1770.) 

horarum  5 — 10  — 12  aliquando  interdum  24.  48. 
saepissime  aegrotus  diem  supremum  obiit  utpluri- 
mum  ob  peripneumoniam  *).  Huc  quoque  spectat 
febris  elodes  Picardiae,  ab  incolis  dicta  Ia  Suete, 
quamvis  benignior  febre  anglica. 

Praeterea  exsistunt  sudores  symptomatici  debili- 
tantes et  periculosissimi,  plerumque  topici  dies  cri- 
ticos non  tenent  nec  symptomata  urgentia  minuunt, 
calor  mordax  aut  frigus,  cutis  sicca,  pulsus  accele- 
ratus, durus  sequuntur,  quod  plurimum  in  stadio 
cruditatis  obvenit.  Sudores,  quorum  causa  nec  in- 
terna nec  externa,  nulla  febris  nec  alius  morbus  con- 
stat, debilitatem  et  atoniam  cutis  ostendunt. 

Sudores  frigidi  signum  virium  prostratarum  ex- 
sistunt atque  rem  in  pejus  verti  demonstrant;  cutis 
enim  laxitate  stipati  sunt,  vi  vitali  exstincta  et  ad 
partes  internas  recedente  oriuntur.  Sudores  tepidi 
contra  autem  circulatione  celeri  sanguinis  serosi  pro- 
ficiscuntur. 

§•  12. 

Quod  attinet  ad  sudoris  copiam,  eum  uberem, 
sive  sit  continens  sive  remittens,  vires  exhaurii  e ob- 
servamus, inprimis  si  naturam  foetidam,  tenacem 
et  colliquativam  habet.  Dissolutionem  succorum, 
atoniam  universam  paralysin  vasorum  sudor  nimius 
notat  praesertim  in  febribus  hecticis,  putridis,  ner- 
vosis etc. 

Peculiarem  naturam  occupant  sudores  partiales 
qui  locum  affectum  demonstrare  dicuntur;  ab  cir-  i 
culatione  inaequali  succorum,  spasmo  et  debilitate  r. 
pendent.  In  variis  morbis  variis  locis  observantur; 


1 ) Forent  Senncrt. 

linter  spasmos  scilicet  caput,  in  epilepticis  frontem, 
sin  affectione  pectoris  hoc  ipsum,  in  arthritide  pedes, 
tin  febre  hectica  volam  manus,  in  hypochondriacis 
! canum  aut  perinacum,  in  libidinosis  genitalia  occu- 
jjpant.  Cei.  Kazoux *  *)  sudorem  colli  inter  febrem 
iputridam  certissimum  symptoma  vermium  esse  plu- 
ribus observationibus  demonstrat. 

Proprius  est  sudor  qui  uriuin  tantum  latus  oc- 
cupat, a Ccl.  Ilartmann  2)  accuratius  tractatus. 

Hanc  sudoris  speciem,  quum  hemiplegiae  si- 
nnillima  sit,  forsan  etiam  a disharmonia  nervorum 
ict  vasonjrn  oriatur,  parephidrosin,  hemephidrosin 
nominem.  Cui  adsentit,  plures  existcre  observa* 
liiones  hujus  mali  in  gra\idis  quae  affectionibus  ner- 
vvosis  maxime  proclives  sunt.  Ccl.  Ilartmann  focoii 
mae  mentionem  facit  quae  per  totam  vitam,  sola 
^graviditatis  periodo  excepto,  nullibi  vel  arte  vel 
«ponte,  sudavit  nisi  in  latere  sinistro.  Du  I*ui  ')  si 
anilem  casum  commemorat. 

Thilcnius  *)  sudorem  lateris  dextri  symptoma  he- 
patitidis; Mangoltl aut  dextri  aut  sinistri  alternan- 
ilcm  ut  signum  hypochondriae  in  se  ipso,  observa 
Ibant  Ouod  sibi  usu  aceti  accidere  nonnulli  horni 
nes  mihi  affirmarunt. 

§.  1J. 

Anomaliae  sudoris  qualitativae  variae  occurrunt, 
secundum  colorem,  odorem  etc. 

’)  I ililo  iiosoluguii|iics  ot  mcttoruloguiques  IlaUlc  1767. 
p.  224. 

*)  tomni,  di:  fvl»r.  <juitiu»d.  «uiljlor. 

5)  «lcoflectioiiib.  niorli.  Iioiitiu.  devn.  tlMiiislr.  Aiuatclod,  I <80. 

Hnjclunii » Juoru  lld.  XVII.  p.  90. 

')  t>p.  pliyi.  lucd  cdid  lluldingcr  1769.  p ‘295. 

Color  mutatus  periculum  indicat,  quamvis  Ce- 
leb.  Marcard  *)  se  hominem  cognoscere  affirmat, 
qui  interdum  inter  optimam  valitudinem,  et  minime 
naturam  biliosam  tenens,  diu  materiem  herbacei  co- 
loris in  pedibus  exsudet.  Sudor  flavus  plerumque 
secretioni  impeditae  hepatis  substitutus  est  atque 
inter  icterum  lintea  tingit;  rarius  critice  aut  in  febre 
putrida  biliosa  quasi  signum  pessimum  occurrit.  Su- 
dor niger  et  caeruleus  in  febribus  malignis  atque 
phtisicis  symptoma  mortis  imminentis.  Ephidrosis 
nigra  Zacuti2')  in  individuis  atrabilariis  et  melancho- 
licis observatur.  Talis  affectio-  a scrupulo  auri  ful- 
minantis oriebatur,  observante  Langelotio. 

Bartholinus  3 *)  egregium  exemplum  sudoris  nigri 
inter  scorbutum  memorat, 

IJo/acus  l)  sudorem  caeruleum  hypochondrii  dex- 
tri in  melancholico  signum  constans  esse  observa- 
vit. In  epilepsiae  paroxismo  faber  lignarius  su- 
dorem caeruleum  ex  hypochondrio  dextro  fundere 
visus  est  a TVinclcro  5)  et  a Mogio , 

Sudor  sanguineus  6)  pessimum  signum  in  febri- 
bus malignis  exhibet,  succos  funditus  dissolutos  os- 
tendit. Iluxhamius  eum  saepe  in  febribus  putridis 
sub  axillis  observavit.  Interdum  sudor  sanguineus 


Ucber  d.  Natur  u.  d.  Gcbraucli  der  Badcr.  Hannovcr, 
1793.  S.  272. 

2)  Sauvagcs  1.  c.  Joci  Langclot  collect.  aead.  T.  III.  p.  255. 

3)  Acta  xued.  ct  plui.  ann.  1671.  p.  155. 

Miscell.  curios.  Dccad.  I.  ann.  6 — 7.  p.  93. 

5)  Coli,  acad.  T.  III.  p.  263. 

6)  .-liberti.  Orat,  de  snd.  eruent.  ViteL.  1582.  GallandoU 
observ.  de  sud.  sang-  in  coro.  societ.  Harl.  I . XIV. 

«vicanus  J)  pro  alia  haemorrhagia  v.  e.  menstruis 
sapparet,  qui  minus  periculi  affert  criticamque  na- 
tturain  exhibet.  Etiam  post  convulsiones  violentas 
*aut,  ut  Marcolini  memorat,  per  5 menses  gravidita- 
itis  sudor  ruber  obvenit.  Similem  casum  enarrat 
pfiichat.  Etiam  a commotione  nimia  animi  oriri  posse, 
eex  historia  GaUandai  constat,  narrat  enim:  nautam 
« exstitisse  qui  inter  tempestatem  vehementissimam 
aM,eo  anxietate  vexatus  esset  ut  mutus  prosterneretur 
satque  guttulae  sudoris  sanguineae  ab  ore,  collo,  pec- 
uore  stillarent;  procella  finita  rediit  lingua. 

Ccleb,  p.  «a&r  2)  haec  enarrat:  Sanguis  ipse  ’) 
isn  summo  aestu  4);  jn  motu  vehementi  5);  a vita 
'vinolenta;  ex  terrore  *) ; ex  anxietate  »);  ex  disso- 
lutione sanguinis  8)  variisque  »)  causis  visus  est  per 
«udoris  vias  sequi,  etiam  minime  malo  eventu  1°), 
irnanifeslo  argumento,  vasa  sudorifera  arteriolis  ru- 
lons  non  valde  minora  esse,  summa  violentia  san- 
guinem indigere;  ut  in  ea  succedat  «), 

$.  14. 

Odor  quoque  sudoris  varius  observatur;  acidus 


*)  v.  Gocrtcr , prak.  med.  lib.  III. 

*)  I.  c.  p.  50. 

Iluiuor  *»ng.  simii.  ThcophraH.  de  sudor.  p.  457. 

A lD  *rnCa  ^anton-  P-  aatillu  Helvetius 

fert,  de  *aDg.  p.  87. 


®)  In  sphaeristerio  Slcevoigt  de  *ud.  p.  21. 

) Scknctder  de  caurrh.  L.  III.  p.  3<j9, 

) In  servatori*  exemplo, 

’)  H allitner,  T.  IU.  p.  305. 

) Hchch,  episagm.  obs.  93  etc. 

’")  Sckuri8.  haematol.  p.  285  etc. 

llj  AJ 

■i...,.  , . t0P,0,u*»  u*  ‘orpus  omnino  exsangue  fieret,  cvculu 

unc#t0  « * * ««/  dc  MaroiUt,  tuite 

exsistit  saepius  in  catarrhis  rheumatismis  in  puerpe- 
rio aliisque.  Celeb.  Sauvages  de  ephidrosi  acida  di- 
cit: esse  symptoma  miliaris,  racliialgiae  vegetabilis 
ephemcrae  et  lacteae  et  amphimerinae  verminosae. 
In  impedita  secretione  lactis  sudor  sero  similis,  pro 
illa  vicarius  observatus  est. 

Ephidrosis  mellea  Rhodii  forsan  eandem  ratio- 
nem sequitur  aut  pro  diabete  mellito  substituitur. 

De  sudoribus  urinae  similibus  propter  lotii  sup- 
pressionem, Clar.  Giinther  1),  qui  ipse  tali  malo 
affectus  est  memorat.  Post  iter  pedestre  lintei  su- 
dore madefacti  odorem  urinosum  esse  sensit,  quum 
per  totam  diem  fere  plane  urina  remansisset,  licc-t 
multum  biberet;  sudoris  expressi  fere  uncias  3 ac- 
curatius perscrutatus  est;  liquor  subflavus  odorem 
Urinosum  et  gustum  salinum  prae  se  tulit,  quo  chc- 
mice  disquisito  materiem  satis  copiosam  invenit, 
quae  etsi  nec  in  crystallos  effingeretur  nec  alba  es- 
set sed  massam  subflavam  facile  conterendam  con- 
stitueret, tamen  odori  allii  similis  et  gustus  acris  sa- 
lini erat  atque  haud  multum  a natura  materiae  uri- 
nosae  discedebat.  Multas  alias  leviores  ejusmodi 
observationes  omittens  singularium  solummodo  spe- 
cierum  sudoris,  quae  aliquot  exanthemata  commi- 
tantur,  mentionem  faciam.  Psora  sudorem  muci- 
dum, herpes  empyrcumaticum , variolae  panis  mu- 
cori similem,  miliaria  aceti  mucidi  speciem  prae- 
bentem secum  ferunt. 

Exper.  vir  Heim  2),  sudorem  in  scarlatina  odori 
casei  veteris  et  halecum  similem  esse  contendit;  aut 
foetori  bestiarum  carnivorarum,  leonum,  tigrium  etc. 
Qui  morbillis  affecti  sunt  usque  ad  7.  diem  odo- 
rem dulcem,  postea  acidulum  secum  ferunt;  illum 

*)  Salzburg , ined.  cliir.  Zeit.  1817.  Ud.  111.  S.  304. 

-)  Journ.  <1.  pralft.  Hciik.  v.  IJufcland  u.  Ilimly.  lici  1 1&1-* 
Marz-Heft  S.  75-1)5. 

ddulcem  eandem  speciem  cura  plumis  nuperrime 
f2vulsis  anserum  vivorum  aut  vix  mactatorum  obti- 
mere  dicit.  Odorem  hircinum  in  lepra  atque  nau- 
seosum subdulcem  in  syphilide  reperimus;  foetor 
imolestus  paroxysmos  ncurosium  quorundam,  hystc- 
rriae,  epilepsiae,  melancholiae  et  hydrophobiae  se- 
tqui  solet.  Odor  teterrimus  cadaverinus  prodromus 
imortis  exstat  ut  argumentum  dissolutionis  organicae. 

lllustr.  K . Sprenge l J)  hoc  vulgi  opinioni  de  cla- 
wnore  canium  et  strigum  congruere  censet,  quoniam 
ullae  bestiae  odorantur  cadaver. 

§.  15, 

Pauca  adjicere  liceat  dc  cura  illorum  sudoris 
'vitiorum. 

Suppressionem  et  diminutionem  ejus  remediis 
(diaphoreticis  in  universum  curemus  oportet.  Huc 
[pertinent  balnea  tepida,  laconica  secundum  Russorum 
imorem,  vestitus  fovens,  frictiones,  vesicantia  etc.,  prae- 
Herea  remedia  interna  diaphoretica  qui  vasa  periphe- 
rica stimulant  et  sanguinem  expandunt;  qualia  sunt; 
Jortiora  remedia  aetherea  oleosa,  camphora,  ammo- 
•nium,  quae  omnia  simul  calefaciunt.  Minus  calida 
«unt  gummi  ammoniacum,  guajacum,  sulphur,  aco- 
nitum; frigidis  simillima,  aritimonialia,  ipecacuanha, 
ct  infusa  herbarum  diaphoreticarum,  irigida  salia 
acetica  ct  acetum  ipsum  et  sal  ammoniacum.  Re- 
media narcotica  spasmum  cutis  resolvunt  sed  si- 
imui  excitant;  emetica  plane  relaxant  atque  circula- 
tionem accelerant. 

Singula  illa  remedia  secundum  individui  con- 
ditionem atque  casus  rationem  eligenda  sunt. 

Inprimis  adhuc  mentionem  iaciain  de  cura  su- 
doris pedum  suppressi.  (Jeleb.  Ltniui  saepissime 

*)  HaniJliucli  der  Scralouk.  H* *llc  1801.  §.  1025. 

*)  llufvUind’$  Jouru  b<l.  1 5.  182. 

remediis  notis  sudorem  restituebat  rarius  vero  sue- 
tum foetidum,  quem  spiritum  rectorem  vocat;  quo 
deficiente  quoque  utilitas  sudoris  defuit.  Plus  quam 
balnea  et  vaporationes  pedum,  maltum  recens,  te- 
pidum pedibus  insparsum  efficit  aut  saccus  foliis 
recentibus  betulae  oppletus  pedibusque  impositus, 
per  noctem  tibialia  ex  serica  cerata  viridi  per  diem 
ex  vesica  taurina  furfuris  ope  mollis  facta;  quae 
quoque  omnibus  commendat  qui  saepe  in  frigidis 
ct  humidis  locis  versantur  et  facile  refrigerio  pedum 
afficiuntur.  Lolenstein  balnea  arenae  aut  cineris  ca- 
lidi, sinapismos  sub  planta  pedum,  infrictiones,  ope 
linimenti  e spiritu  cornu  cervi  et  unguento  hydrar- 
gyri  cinerei  7*  compositas  laudat.  Clar.  jNeumann 
per  plures  dies  plantam  pedis  aceto  lavare  atque 
tunc  corticem  mezerei  imponere  commendavit. 

Cardialgiae  ab  illa  suppressione  exortae  hac 
ratione  optime  mederi  dicit  Lentin,  quamvis  cautis- 
sima manu  adhibenda  sit;  Remediis  excitantibus  in 
pede  applicatis;  primum  remedia  antispasmodica 
simul  cum  diureticis  praescribuntur,  aqua  calcis  ex- 
tractum trifolii  fibrini  et  hyosciami  praeterea  lini- 
mentum diureticum  ex  oleo  terebinthinae  et  aqua 
menthae  ope  vitelli  ovi  paratum.  Proximus  ventri- 
culo cum  renibus  consensus  est,  iisque  remediis  ef- 
ficacibus celerrime  materies  morbosa  amovetur. 
Illis  remediis  si  per  aliquot  tempus  urinam  auge- 
bant atque  dolorem  minuebant,  remedia  diaphore- 
tica et  stomachica  substituenda  sunt,  excitantibus  a 
pedibus  amotis.  Omnino  aliam  rationem  teneamus 
oportet  si  ob  constitutionem  remediis  emollientia 
externa  opus  sunt.  Talis  homo  ab  initio  magis  dia- 
phoreticis sublevatur,  quibus  infrictiones  regionis 
lumbaris  cum  oleo  |hyosciami  diureticis  linimen- 
tis substitutae  adjungendae  sunt;  praeterea  usus  in- 
ternus saponis  cacao  cum  camphora  multum  valet. 

§.  16. 

Tn  curandis  vitiis  copiae  aut  qualitatis  sudoris 
primum  spectandum  est , an  liceat  illa  mutare  aut 
supprimere.  Quod  nullo  modo  fieri  potest,  in  su- 
doribus chronicis,  quibus  bona  valitudo  opus  habet, 
nec  in  criticis,  quibus  vero,  ne  nimium  augeantur, 
cavere  possumus. 

Gravissima  est  inter  illam  curam  causa  remota 
atque  remedia  singulo  casui  et  naturae  sudoris  ap- 
plicanda. In  universum  temperies  frigidiuscula  po- 
tus commodus,  operimentum  leve  maxime  conve- 
niunt, sordes  gastricae  et  alia  irritamenta  amovenda. 
.Sudori  chronico  continuo  nulla  febre  stipato,  cujus 

• causam  saepe  nescimus,  praecipue  per  noctem  co- 
ipiose  et  colliquative  obvenienti  atque  inde  profec- 
itae  debilitati  et  maciei  optime  medetur  infusura 
validum  salviae  aut  quassiae,  pariter  commendan- 
tur acida  mineralia,  vinum  acidum,  cortex  salicis, 
calamus  aromaticus,  oninia  remedia  amara  et  ad- 
sti  ingentia.  Celeb.  de  Haen agaricum  album  seu 

i boletum  laricis  multum  laudat,  cujus  grana  jj.  quo- 
vis vespere  praescripsit,  atque  saepius  jam  post  3 

• dies  sudor  cessavit.  PercivcU  -)  foeminam  usu  ex- 
ftracti  ligni  campechiani  (grana  15  omni  quarta  hora) 

cum  aqua  cinnamomi  sanavit.  Iilustr.  Red  spiritus 
sachari  cochlear,  vasculo  lacte  asinino  pleno  immix- 
tum, bis  per  diem  datum  commendat.  Alii  prae- 
parata saturni  praecipue  plumbum  accticum  com- 
mendant; quod  vero  facile  periculum  inferre  puto, 
laneogalh  mfrictiones  oleosas  totius  corporis  cum 

C0"juW»  quibus  tales  sudores  sanari  di- 
aint-  bi  fabula  vera!? 

')  Kat.  n»«i.  T.  XII.  p.  251. 

) Samnii.  au#erL  Abl.andl.  Bd.  X.  p.  202. 


VITAE  CURRICULUM. 


I 

Natus  ego  sum,  Fridericus  Haver,  evangelicae  con- 
fessioni addictus,  die  Y1II  mens.  Jun.  a.  MDCCCV,  Lim- 
burgae,  Guestphaliae  oppidulo,  patre  carissimo,  Chris- 
tiano Haver,  mercatore,  matre  e gente  MdlAER,  quos 
parentes  adhuc  sospites  veneror.  Usque  ad  annum  ae- 
tatis XVI  primis  literarum  rudimentis  domi  imbutus  sum. 
Deinde  patrui  summopere  venerandi  praeceptis  traditus 
sum,  cui  usque  ad  vitae  finem  semper  maximas  gratias 
agam.  Postea  in  Gymnasium,  quod  floret  Ircmoniae, 
directore  Cei.  KuiTHAHN,  me  contuli,  ubi  per  111  annos 
studiis,  quae  tractari  solent,  operam  dedi,  et  examine 
abiturientium  superato,  testimonio  maturitatis  instructus, 
universitatem  almam  Rhenanam  petii.  Ibi  a Rectore 
magnifico  A.  G.  DE  Sculegel  civibus  academicis  et  a 
Cei.  1IARLESS,  t.  t.  decano,  facultati  medicae  adscnptu. 
sum  die  XXIX  m.  April.  MDCCCXXV. 

Illic  me  docuerunt  logicam  Cei.  yan  Calker;  bo- 
tanicen  Cei.  Nees  ab  Esenbeck  sen  ; botamcen  phar- 
maceuticam  et  pbarmacologiam  Cei.  Nee  , 

BECK  jun.;  pbysicen  Cei.  de  MUnciiow;  anthropo  o- 
giam  Ccl.  NASSE;  encyclopaediam  medicinae,  P,)sl 
giam  foetus  ac  anatomiam  comparatam  Ce  . HUia, 
osteologiam  et  anatomiam  universalem  Cei.  YV  eber  , 
anatonfam  specialem  e!  acatomiam  nerv.  spspatW.  ; • 
Mayer;  chemiam  Cei.  G.  B.scnoFi  phjs,oloS.am  Cei. 

'Nasse  ; pathologiam  ct  therapiam  generalem  ct  diaete- 
ticen lllustr.  Harless  ; niorhos  oculorum  Generos. 
di;  Waltheh. 

Tribus  semestribus  praeterlapsis  in  almam  quae  Bc- 
rrolini  floret  lilerarum  universitatem  profectus  sum;  ubi 
a Rectore  magnifico  Lichtenstein  et  Decano  spectabili 
lllustr.  Rudolphi  inter  medicinae  studiosos  receptus 
'-sum,  autumno  a.  MDCCCXXVI.  Interfui  tunc  praelec- 
tionibus quae  sequuntur,  llluslr.  IIorn  de  therapia  spe- 
ciali, de  sjphilide  ct  de  morbis  mentis;  llluslr.  RlDOLPlil 
ile  anatome  pathologica,  ac  de  anatome  sensuum  organo- 
rum; Ccl,  Sciilemm  de  anatomia  universali;  lllustr.  Ru- 
iDOLPIli  et  Cei.  Knape  artem  cadavera  secandi  me  docue- 
runt. Disserentes  audivi  lllustr.  RusT  de  chirurgia ; Cei. 
'SrMJELIN  de  materia  medica  pluribusque  repetitoriis  in 
disciplinis  medicis;  lllustr.  IUst  et  Cei.  Kllge  de  akiur- 
4»!**  i Cei.  JiiNGKEM  et  Cei.  Schlemm  exercitationibus  ope- 
rationum in  cadavere  praefuerunt;  Cei.  KLUGE  de  ossibus 
fractis  et  luxatis  audivi.  Ad  praxin  medicam  exercendam 
milii  erant  duces  lllustr.  Bartels  per  Ilsemestr.;  lllustr. 
Ull  FELARD , Cei.  Osann  ct  Ccl.  Ik’SSE  p.  II  sera.  In 
jpraxi  chirurgica  opbtbalmiatrica  lllustr.  Rust  ct  Generos. 

G raefe  mihi  erant  praeceptores;  in  exercenda  arte 
abstetrilia  Cei.  KLCGE  me  instituit. 

Omnibus  hisce  viris  celeberrimis  experientissirais, 
pias  fieri  potest,  maximas  habeo  gratias,  easque  in  sem- 
utrrniim  servabo. 

Jam  tentaminibus,  tnm  philosophico,  tum  medicis, 
ice  non  examine  rigoroso,  rite  superatis,  spero  fore,  ut 
lissertatione  thesibusque  publice  defensis,  summi  in  me- 
licina  et  chirurgia  honores  rite  in  me  conferantur. 


tiieses  defendendae. 


I. 

later  medicamina  nullum  venenum. 


II. 

Acr  nimis  calidus  graviora  affert  mala,  quam  nimis 
frigidus. 

III. 

In  curanda  hydrocele  incisio  ceteris  operandi  methodis 
praeferenda. 

IV. 

Haemorrhoides  interdum  organismo  prosunt. 


